DA se jammer oor valse ANC-pamfletteDie DA het om verskoning gevra vir pamflette wat tydens die onlangse tussenverkiesing van die Tlokwe-munisipaliteit, in Noordwes, verprei is wat die ANC wanvoorstel, het The Star Donderdag berig. Die DA het Woensdag in die parlement erken dat hy die valse pamflette verprei het wat neerhalende boodskappe aan die kaak stel wat verband hou met die ontsetelde burgemeesterskandidaat Maphetle Maphetle. Die ANC het die Onafhanklike Verkiesingskommissie (OVK) versoek om die voorval te ondersoek en die DA te straf. Die regerende party het dit beskryf as die “laagste en vuilste” veldtog wat deur die amptelike opposisieparty gevoer is. Chris Hattingh, die leier van die DA in Noordwes, het erken dat ŉ fout begaan is en blameer die druk en verspreiding van die pamflette op ŉ “oor-entoesiastiese” personeellid. “Die pamflet het nooit die finale goedkeuring gekry nie en is sonder oorsig gedruk. Al wat verkeerd was van die pamflet, was die ANC se logo. Die ANC het ons daaroor in kennis gestel en ons het om verskoning gevra,” het Hattingh gesê. – SAPA